— Зняцце паказчыкаў з індывідуальных прыбораў і іх тэхнічнае абслугоўванне, а таксама разлік фактычнай долі ўжытай цеплаэнергіі выконваюць спецыялізаваныя арганізацыі па дагаворах. Паверку цеплалічыльнікаў неабходна рабіць у выпадку іх няспраўнасці, і плаціць за гэта ўласнік. Калі ІПУ выходзіць са строю (парушаецца пломба, прыходзіць у нягоднасць элемент сілкавання, перастаюць счытвацца паказанні), яго паказанні не ўлічваюцца за разліковы перыяд, — расказала Наталля Рамушкевіч. — У такім разе памяшканне спажыўца паслуг ацяплення лічыцца безуліковым да ўстаранення дэфектаў, а жыхар абавязаны паведаміць разлікова-сэрвіснай арганізацыі пра няспраўнасці.